ดิฉันอายุ23 ปี บริจาคเลือดเป็นประจำทุกๆ3-4เดือน ก็จะไปบริจาคครั้งนึง แล้วช่วง4-5 เดือนที่ผ่านมาไม่เป็นประจำเดือนเลยค่ะ แบบนี้มันมีผลเสียอะไรกับร่างกายหรือไม่คะ (ไม่ได้มีเพศสัมพันธ์)
สวัสดีค่ะ การบริจาคเลือดนั้นไม่น่าจะมีผลใดๆต่อรอบเดือนค่ะโดยประจำเดือนที่ไม่มาถึง 4-5 เดือนแล้วนั้น จัดว่าผิดปกติค่ะ สาเหตุอาจเกิดมาจากการตั้งครรภ์ การมีถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบางโดยควรไปพบแพทย์เพื่อตรวจหาสาเหตุที่แน่ชัด ถ้าไม่ได้มีเพศสัมพันธ์ ก็ไม่น่าเกิดจากการตั้งครรภ์ แต่ก็มีสาเหตุอื่นๆที่เป็นไปได้และควรตรวจหาดังกล่าวไป ระหว่างนี้ไม่ซื้อยาปรับฮอร์โมนใดๆมาใช้เอง